פירוש נוסף ערך זה עוסק בקבוצת כדורגל מטורקיה. אם התכוונתם לקבוצת כדורסל טורקית, ראו פנרבחצ'ה (כדורסל).

**פנרבחצ'ה** (טורקית **Fenerbahçe**, נהגה בטורקית: **פנרבהחצ'ה**) הוא מועדון כדורגל טורקי מאיסטנבול. צבעיו הם צהוב וכחול כהה, האצטדיון הביתי של הקבוצה הוא אצטדיון שיקרי סראג'ולו שבו 50,509 מקומות ישיבה.

פנרבחצ'ה היא אחת משלוש הקבוצות הגדולות בטורקיה, יחד עם גלאטסראיי ובשיקטש, שמעולם לא ירדו לליגה השנייה.

פנרבחצ'ה זכתה בין היתר ב-19 אליפויות טורקיה, 7 גביעים מקומיים, ו-9 גביעי סופר קאפ טורקי.

היסטוריה
--------

### השנים הראשונות

פנרבחצ'ה נוסדה ב-1907 במחוז קדיקוי באיסטנבול. המייסדים היו נוריזדה זייה סונגולן (הנשיא הראשון), מר. אייטולה, עובד בנק "אוסמנלה" ונג'יפ אוקנר, יחד עם חסן סמי קוג'ממה ואסף בספינר הידוע כ"חינטלי". הם נפגשו ברחוב בסבייק במודה, במרתף של בית מספר 3.

Nurizade Ziya Songülen, המייסד והנשיא הראשון של פנרבחצ'ה
קבוצת הכדורגל פנרבחצ'ה, עונת 1907–1908
מקור השם הוא בשכונת "פנרבחצ'ה" ("פנר" בטורקית משמעו "פנס", ו"בחצ'ה" פירושו "גן") הקרויה על שם המגדלור שהיה מוצב בה לאורך ההיסטוריה. זאת הייתה במקור שכונה יוונית, אך אופייה השתנה לאחר מלחמת יוון–טורקיה וחילופי האוכלוסין.

קטע עיתון מהמשחק ששיחקה פנרבחצ'ה ב-1 במרץ 1908
הפעילות של פנרבחצ'ה החלה רשמית בשנת 1908, לאחר שהמועדון נרשם באופן רשמי. הקבוצה הראשונה שהצטרפה לליגת איסטנבול ב-1909 וסיימה בעונתה הראשונה במקום החמישי. הקבוצה החדשה של זכתה באליפות בפעם הראשונה, בלי הפסד אחד בעונת 1912/1913. גם בשתי העונות שלאחר מכן זכתה הקבוצה בשתי אליפויות נוספות. עוד זכתה בעונות 1920/1921 ו-1922/1923 באחרונה, פנרבחצ'ה השלימה את העונה עם מאזן שערים של 0–58 ללא הפסד או ספיגת שערים.

פנרבחצ'ה זכתה באליפות 6 פעמים נוספות, ב-1937, 1940, 1943, 1945, 1946 ו-1950. לפטר קושוקאנדונדוניאס, אחד השמות החשובים בהיסטוריה של פנרבחצ'ה, כבש 423 שערים ב-615 משחקים בין 1947 ל-1951 ובין 1953–1964.

### שנות ה-60

התאחדות הכדורגל הטורקית ייסדה בשנת 1959 ליגה לאומית מקצועית, זו היא הליגה הטורקית שנמשכת עד היום תחת השם הסופר ליג, ליגת העל הטורקית.

פנרבחצ'ה זכתה באליפות בעונה הראשונה של הליגה החדשה. בשנה שלאחר מכן השתתפה פנרבחצ'ה לראשונה בגביע אירופה. הקבוצה העפילה באמצעות ניצחון 4–3 על Csepel SC, והפך למועדון הטורקי הראשון שעולה לסיבוב השני. הם הפסידו את משחקם בסיבוב הראשון לניס 1–5 במשחק פלייאוף לאחר שוויון מצטבר. פנרבחצ'ה הגיעה לרבע גמר הליגה בגביע אירופה למחזיקות גביע 1963/1964, אז הודחה על ידי מ.ט.ק. בודפשט.

פנרבחצ'ה זכתה בארבע אליפויות נוספות בשנות ה-60 וסיימה כסגנית שלוש פעמים, מה שהפך אותה למועדון המצליח ביותר בטורקיה באותה תקופה. את פנרבחצ'ה אימן אז איגנץ' מולנר ההונגרי, שהציג סגנון חדש של כדורגל בטורקיה.

### 1970 - 2000

בשנות ה-70 אימן את פנרבחצ'ה ואלדיר פריירה. פנרבחצ'ה זכתה באותו עשור בארבע אליפויות נוספות.

בשנות ה-80 זכתה פנרבחצ'ה בשלוש אליפויות נוספות. בהדרכתו של קלמן מאסוי, פנרבחצ'ה הצליחה להדיח את אלופת צרפת בורדו בסיבוב הראשון של גביע אירופה 1985/1986. הניצחון הזה סימן נקודת מפנה, שכן במשך כמעט עשור אף מועדון טורקי לא הצליח לעבור את הסיבוב הראשון בתחרויות אירופיות.

גלאטסראיי ובשיקטש שלטו בליגה הטורקית במהלך שנות ה-90, כשזכו בתשע מתוך עשר האליפויות. ההצלחה היחידה של פנרבחצ'ה בליגה הטורקית במהלך שנות ה-90 הגיעה עם האליפות בעונת 1995/1996. בעונת 1996/1997 בליגת האלופות, צברה פנרבחצ'ה שבע נקודות בשלב הבתים, כשבין היתר ניצחה את מנצ'סטר יונייטד 1–0 באולד טראפורד, וקטעה רצף של 40 שנה של הקבוצות האנגליות בהן לא הפסידו משחק ביתי. עם זאת, סיימה הקבוצה במקום השלישי, אחרי יובנטוס ומנצ'סטר יונייטד, והודחה.

### שנות ה-2000

ב-2001 הצטרף לקבוצה הכדורגלן הישראלי חיים רביבו ועזר לה לזכות באליפות אחרי שכבש 16 שערים, בישל 22 ונבחר לזר המצטיין של העונה הליגה הטורקית. הקבוצה הוסיפה וזכתה באליפויות בעונות 2003/2004, ו-2004/2005,

בעונת 2005/2006 הפסידה פנרבחצ'ה לגלאטסראיי את האליפות במחזור האחרון של העונה. פנרבחצ'ה הייתה זקוקה לניצחון, אך כשלה לעשות זאת וסיימה בתיקו 1–1 עם דניזליספור בעוד שגלאטסראיי ניצחה 3–0 על קייסריספור. את עונת 2006/2007 פתחה הקבוצה עם ניצחון 6–0 על ארג'ייספור. בסיום אותה העונה זכתה הקבוצה באליפות ב-17 בתולדותיה.

ב-11 בינואר 2007, פנרבחצ'ה הוזמנה רשמית ל- G-14.

תחת הדרכתו של זיקו, בעונת 2007/2008 בליגת האלופות העפילה פנרבחצ'ה לשמינית הגמר לראשונה בתולדותיה, לאחר שסיימה במקום אחרי אינטר מילאנו, ותוך שהיא מקדימה את פ.ס. וו. איינדהובן ואת צסק"א מוסקבה. לאחר שניצחה את סביליה בשמינית הגמר בתום דו-קרב פנדלים, המשיכה הקבוצה לרבע הגמר שם פגשה את צ'לסי. במשחק הראשון בטורקיה, לעיניי 50,000 אוהדים טורקים, חזרה פנרבחצ'ה מפיגור וניצחה 1–2. במשחק השני הפסידה 0–2 והודחה. מתחילת שנות ה-2000, פנרבחצ'ה החלה להביא לקבוצה שחקנים בעלי סדר גודל עולמי, לאחר שעברו את שיאם. ביניהם אפשר למצוא את אריאל אורטגה, פייר ואן הוידונק, אלכס, סטפן אפיה, ניקולא אנלקה, ובשנים האחרונות גם את מתיאה קז'מן, רוברטו קרלוס, דניאל גוויסה, דירק קאוט, דייגו ריבאס דה קוניה, נאני, רובין ואן פרסי ומסוט אוזיל.

בעונת 2009/2010 איבדה פנרבחצ'ה את האליפות במחזור האחרון. ב-29 באוקטובר 2012, אנטליהספור סיימה את ריצת 47 המשחקים ללא הפסד של פנרבחצ'ה בליגה. בעונת 2012/2013, פנרבחצ'ה הודחה רק בחצי גמר הליגה האירופית על ידי בנפיקה ליסבון עם 3–2 בסיכום שני המשחקים. עוד קודם לכן הדיחה בשלבי הנוק אאוט את באטה בוריסוב, ויקטוריה פלזן ולאציו. הייתה זו אחת ההצלחות הגדולות בהיסטוריה של המועדון בזירה האירופית.

ב-28 באוגוסט 2013 החליט בית הדין של אופ"א על השעייתה של פנרבחצ'ה מכל פעילות באירופה לתקופה של שנתיים, עקב שחיתויות ספורטיביות. 

בעונת 2022/2023 זכתה בגביע הטורקי השביעי בתולדות המועדון הראשון מזה עשור.

סגל הקבוצה
----------

נכון ל-19 בספטמבר 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | טורקיהטורקיה | שוער | אלטיי ביינדיר  (קפטן) |
| 2 | ברזילברזיל | בלם | גוסטבו הנריק  |
| 4 | טורקיהטורקיה | בלם | סרדר עזיז  |
| 5 | ברזילברזיל | קשר | וויליאן אראום  |
| 6 | מקדוניה הצפוניתמקדוניה הצפונית | מגן | אזג'יאן אליוסקי  (בהשאלה מאל-אהלי) |
| 7 | טורקיהטורקיה | קשר | פרדי קדיוגלו  |
| 8 | טורקיהטורקיה | קשר | מרט הקאן  |
| 9 | אורוגוואיאורוגוואי | חלוץ | דייגו רוסי  |
| 10 | בוסניה והרצגובינהבוסניה והרצגובינה | חלוץ | אדין דז'קו  |
| 15 | נורווגיהנורווגיה | חלוץ | ג'ושוע קינג  |
| 16 | טורקיהטורקיה | קשר | איסק ווראל  |
| 17 | טורקיהטורקיה | קשר | אירפאן קהבצ'י  |
| 18 | ברזילברזיל | קשר | לינקולן  |

 |  | 

| מס' |  | עמדה | שם |
| --- | --- | --- | --- |
| 19 | טורקיהטורקיה | חלוץ | סרדר דורסון  |
| 20 | איטליהאיטליה | חלוץ | ז'ואאו פדרו  |
| 21 | ניגריהניגריה | קשר | ברייט אוסאי-סמואל  |
| 23 | בלגיהבלגיה | חלוץ | מיצ'י בטשואי  |
| 26 | סלובניהסלובניה | קשר | מיכה זאיץ'  |
| 27 | פורטוגלפורטוגל | קשר | מיגואל קרספו  |
| 28 | ברזילברזיל | הגנה | לואן פרז  |
| 33 | טורקיהטורקיה | מגן | קאג'טאי קארקליפ  |
| 35 | ברזילברזיל | קשר | פרד  |
| 41 | הונגריההונגריה | בלם | אטילה סאלאי  |
| 54 | טורקיהטורקיה | שוער | ארטוגרול צ'טין  |
| 70 | טורקיהטורקיה | שוער | אירפאן איריבאיאט  (בהשאלה מגזטפה) |
| 80 | טורקיהטורקיה | קשר | איסמעיל ייקסק  |
| 99 | טורקיהטורקיה | חלוץ | אמרה מור  |

 |

תארים
-----

* **אליפות טורקיה: (19)**
	+ 1959, 1960/1961, 1963/1964, 1964/1965, 1967/1968, 1969/1970, 1973/1974, 1974/1975, 1977/1978, 1982/1983, 1984/1985, 1988/1989, 1995/1996, 2000/2001, 2003/2004, 2004/2005, 2006/2007, 2010/2011, 2013/2014
* **הגביע הטורקי: (7)**
	+ 1967/1968, 1973/1974, 1978/1979, 1982/1983, 2011/2012, 2012/2013, 2022/2023
	+ סגנות (9): 1963, 1965, 1989, 1996, 2001, 2005, 2006, 2009, 2010
* **הסופר קאפ הטורקי: (9)**
	+ 1968, 1973, 1975, 1984, 1985, 1990, 2007, 2009, 2014
* **גביע הבלקן:**
	+ **זוכה (1):** 1966/1967
* **גביע אתאתורכ:**
	+ **זוכה (2):** 1964, 1998
* **גביע צ'אנקלור:**
	+ **זכייה (8):** 1945, 1946, 1950, 1973, 1980, 1988, 1992, 1998
* **גביע TSYD:**
	+ **זוכה (12):** 1969, 1973, 1975, 1976, 1978, 1979, 1980, 1982, 1985, 1986, 1994, 1995
* **אלופת טורקיה הלאומית:**
	+ **אלופה (3):** 1932/1933, 1934/1935, 1943/1944
* **ליגת הכדורגל של איסטנבול:**
	+ **אלופה (16):** 1911/1912, 1913/1914, 1914/1915, 1920/1921, 1922/1923, 1929/1930, 1932/1933, 1934/1935, 1935/1936, 1936/1937, 1943/1944, 1946/1947, 1947/1948, 1952/1953, 1956/1957, 1958/1959
* **גביע איסטנבול:**
	+ **זוכה (1):** 1944
* **מגן איסטנבול:**
	+ **זוכה (4):** 1930, 1934, 1938, 1939

שחקנים מפורסמים בעבר ובהווה
---------------------------

* גאנהגאנה סטפן אפיה
* ישראלישראל חיים רביבו
* ברזילברזיל רוברטו קרלוס
* גרמניהגרמניה מסוט אוזיל
* ניגריהניגריה ג'יי ג'יי אוקוצ'ה
* ארגנטינהארגנטינה אריאל אורטגה
* טורקיהטורקיה אייקוט קוג'אמאן
* ברזילברזיל דייוויד דה סוזה
* רומניהרומניה ויורל מולדובן
* סרביהסרביה מתיאה קז'מן
* טורקיהטורקיה שווייץשווייץ מוראט יאקין
* הולנדהולנד דירק קויט
* פורטוגלפורטוגל לואיס נטו
* טורקיהטורקיה רושטו רצ'בר
* טורקיהטורקיה סרדאר קולבילגה
* טורקיהטורקיה דניז באריש
* טורקיהטורקיה מהמט אאורליו
* טורקיהטורקיה יאסין צ'אקמאק
* טורקיהטורקיה קאן אראט
* טורקיהטורקיה סלצ'וק צ'אין
* טורקיהטורקיה עלי בילגין
* טורקיהטורקיה אנגליהאנגליה קולין קאזים-ריצ'רדס
* הולנדהולנד פייר ואן הוידונק
* טוגוטוגו מאמדו ניאנג
* טורקיהטורקיה קאנר ארקין
* הולנדהולנד רובין ואן פרסי

קישורים חיצוניים
----------------

ויקישיתוף מדיה וקבצים בנושא **פנרבחצ'ה** בוויקישיתוף
* אתר האינטרנט הרשמי של פנרבחצ'ה
* פנרבחצ'ה, ברשת החברתית פייסבוק

* פנרבחצ'ה, ברשת החברתית אקס (טוויטר)

* פנרבחצ'ה, ברשת החברתית אינסטגרם

* פנרבחצ'ה, ברשת החברתית טיקטוק

* פנרבחצ'ה, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Manchester United's series of 56 home matches unbeaten in Europe, www.rsssf.com
2. ↑  Fenerbahçe Spor Kulübü - Fenerbahçe SK, www.fenerbahce.org (בטורקית)

| טורקיהטורקיה ליגת העל הטורקית, עונת 2023/2024 |
| --- |
| 

|  |
| --- |
| סמסונספור • איסטנבול בשאקשהיר • איסטנבולספור • אלניהספור • אנטליהספור • אנקרגוג'ו • בשיקטש • גזישהיר גזיאנטפ • ריזספור • גלאטסראיי • דמירספור  הטייספור • טרבזונספור • סיוואספור • פתיח קארגומרוק • פנרבחצ'ה • קוניאספור • קייסריספור • קסימפאשה • פאנדיקספור |

 |

| **הקונפרנס ליג 2023/24** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| צרפתצרפת ליל | בלגיהבלגיה גנט | קרואטיהקרואטיה דינמו זאגרב | בלגיהבלגיה קלאב ברוז' | הולנדהולנד א.ז. אלקמאר | הונגריההונגריה פרנצווארוש | גרמניהגרמניה איינטרכט פרנקפורט | טורקיהטורקיה פנרבחצ'ה |
| סלובקיהסלובקיה סלובן ברטיסלאבה | ישראלישראל מכבי תל אביב | צ'כיהצ'כיה ויקטוריה פלזן | נורווגיהנורווגיה בודה/גלימט | אנגליהאנגליה אסטון וילה | איטליהאיטליה פיורנטינה | יווןיוון פאוק סלוניקי | בולגריהבולגריה לודוגורץ |
| סלובניהסלובניה אולימפיה ליובליאנה | אוקראינהאוקראינה זוריה לוהנסק | קזחסטןקזחסטן אסטנה | טורקיהטורקיה בשיקטש | פוליןפולין לגיה ורשה | בלגיהבלגיה גנק | פינלנדפינלנד ה.י.ק. הלסינקי | סלובקיהסלובקיה ספרטק טרנבה |
| איי פארואיי פארו קלאקסוויק | איסלנדאיסלנד פרייד'פליק | קוסובוקוסובו בלקני | שווייץשווייץ לוגאנו | בוסניה והרצגובינהבוסניה והרצגובינה זרינסקי מוסטאר | סרביהסרביה צ'וקאריצ'קי | סקוטלנדסקוטלנד אברדין | דנמרקדנמרק נורשלן |